Arkham

**Arkham** ( ) je fiktivni gradić smješten u saveznoj državi Massachusetts, čiji je tvorad američki pisac H. P. Lovecraft. "Prokleto i opsjednuto mjesto", Arkham je mračni gradić koji čini integralni dio fiktivne Lovecraftove zemlje te se, kao takav, pojavljuje u mnogim pričama u sklopu Cthulhu mitova. Uz Dunwich i Innsmouth, Arkham je najvažnija lokacija u sklopu Lovecraftovog fiktivnog univerzuma.

## Arkham u Lovecraftovim pričama

Arkham, jedna od centralnih lokacija u Cthulhu mitovima, prvi put je spomenut u priči "The Picture in the House" (1920.), koja također prvi put spominje rijeku Miskatonic. Njegova točna lokacija u Massachusettsu nije precizirana, međutim vjerojano se nalazi nedaleko od Innsmoutha i Dunwicha; s druge strane, postoji mogućnost da je Arkham smješten u stvarnom okrugu Essex, što potvrđuju i neka suvremena mapiranja Lovecraftove zemlje. Pretpostavlja se kako je inspiracija za Arkham bio stvarni Salem, MA, grad poznat po svojim pričama o okultnoj prošlosti.

Arkham je poznat po svojim mansadrnim krovovima, ali i mračnim legendama koje se vezuju uz njegovu prošlost; posebice znakovite su priče o nestancima djece (koja su vjerojatno ubijana u obrednim žrtvovanjima) i drugim "zlodjelima", što je postala svakodnevnica siromašnijih stanovnika grada. Kako je otkriveno u priči "Herbert West—Reanimator", grad je 1905. godine izgubio dobar dio stanovnika zbog masovnih slučajeva trbušnog tifusa.

Najznačajnija lokacija u Arkhamu je Univerzitet Miskatonic, koji se često spominje i/ili pojavljuje u Lovecraftovim djelima. Univerzitet je poznat po svom proučavanju okultnog te je u tom svojstvu financirao istraživačke ekspedicije u novelama *[[At the Mountains of Madness]]* (1936.) i *[[The Shadow Out of Time]]* (1936.); Walter Gilman, iz priče "The Dreams in the Witch House" (1933.), pohađa nastavu na Univerzitetu. Ostale značajne institucije u gradu su Historijsko društvo Arkhama te Arkhamski sanatorij, koji se spominje u priči "The Thing on the Doorstep".

Glavne gradske novine su *Arkham Advertiser*, koje se čitaju čak i u Dunwichu; ranije novine, iz 1880-ih godina, bile su *Arkham Gazette*.

## Popularna kultura i utjecaj

Utjecaj Arkhama, posebno od svih mjesta u Lovecraftovoj zemlji, bio je izrazit, kako na druge autore, tako i na kasniju pop-kulturu. Neke od referenci na Lovecraftov grad u kasnijoj pop-kulturi su:

* Horor film *[[The Haunted Palace]]* (1963.) Rogera Cormana, temeljen na romanu *[[The Case of Charles Dexter Ward]]*, u cijelosti je smješten u Arkhamu. 
* Arkham se spominje u dvama romanima pisca Charlesa Strossa; u romanu *[[The Atrocity Archives]]*, jedan filozof odlazi u Arkham zbog "jedinstvene biblioteke" u njemu, dok je središte okultne obavještajne organizacije, Black Chamber, u romanu *[[The Jennifer Morgue]]* upravo u Arkhamu.
* Arkham se pojavljuje u 28. epizodi druge sezone animirane serije *[[The Real Ghostbusters]]*, naslova "The Collect Call of Cthulhu", u kojoj članovi Istjerivača duhova odlaze na Univerzitet Miskatonic kako bi saznali kako zaustaviti Cthulhua.
* U sklopu DC Universea, Arkham Asylum je azilij za opasne, psihički poremećene kriminalce koji se uglavnom pojavljuje u pričama o Batmanu, a nalazi se nedaleko od Gothama; brojni psihički nestabilni protivnici Batmana, poput Jokera ili Mad Hattera, redovito borave u Arkhamu. Aziliju su ime dali urednik Jack C. Harris i pisac Dennis O'Neil, a radilo se o posveti Lovecraftu. Postoji također i hvaljeni crtani roman, *[[Arkham Asylum: A Serious House on Serious Earth]]*. U sklopu DC-jevog univerzuma, azilij je dobio ime po svom osnivaču, Amadeusu Arkhamu, koji ga je otvorio i nazvao u čast svoje majke.
* Serijal video igara **, čiji je , preuzeo je svoje ime od naziva grada.
* Pustolovna igra na ploči *[[Arkham Horror]]* smještena je u Arkhamu i figurira u sklopu Lovecraftovog univerzuma, pri čemu igrač mora istraživati grad i spriječiti dolazak zla na svijet. 
* Video igra *[[Splatterhouse (video igra, 2010)|Splatterhouse]]* smještena je u Arkhamu. 
* Hip hop duo Common Market ima pjesmu naslova "Escaping Arkham", koja je izdana u sklopu EP-a *The Winter's End* (2009.).

## Povezano

* Dunwich, Massachusetts
* Innsmouth, Massachusetts
* Kingsport, Massachusetts

## Reference

## Literatura

* Lovecraft, Howard P.
** *At the Mountains of Madness, and Other Novels* (7th corrected printing), S. T. Joshi (ed.), Sauk City, WI: Arkham House, 1985.  . Definitive version.
** *Dagon and Other Macabre Tales*, S. T. Joshi (ed.), Sauk City, WI: Arkham House, 1987. . Definitive version.
** *The Dunwich Horror and Others* (9th corrected printing), S. T. Joshi (ed.), Sauk City, WI: Arkham House, 1984. . Definitive version.
* 
* 
* 
* 

## Vanjske veze
* "Lovecraft's Map of Arkham", from The Cthulhu Mythos: A Guide